युएसएसडी

युएसएसडी हे अरचित पुरवणी सेवा डाटा अनस्ट्रक्चर्ड सप्लिमेंटरी सर्व्हिस डाटा (Unstructured Supplementary Service Data (USSD)) याचे लघुरूप आहे. याला अनेकदा युएसएसडी कोड असेही म्हंटले जाते. हा एक जीएसएम मोबाईल सेवा वापरातील भाग आहे. ही सेवा एसएमएस सेवेपेक्षा वेगळी आहे. युएसएसडी वापरून फोनसेवा देणाऱ्या कंपनीशी संपर्क साधून अतिरिक्त सेवा मिळवता येतात.

उपयोग
या सेवेचे अनेक उपयोग आहेत. प्रिपेड कॉलबॅक, मोबाईल पैसे देण्याची सुविधा, आपण जिथे असाल त्या स्थानाची माहिती मिळवणे तसेच फोन सेवेची वेगवेगळी सेटिंग्स निश्चित करणे यासाठी युएसएसडी कोड वापरले जातात. काहीवेळा काही सेवांसाठी शुल्क आकारले जाते.

पैसे देण्यासाठी भारतात उपयोग
भारतात पैसे देण्यासाठीसाठीही याचा उपयोग करून घेतला आहे. सरकारी स्तरावर *९९# हा कोड वापरून ही सेवा दिली जाते. मराठी भाषेत सेवा उपलब्ध आहे. यासाठी *९९*२८# असा कोड आहे.

भारतीय पद्धती
 आपल्या बँकेशी आपला मोबाईल क्रमांक जोडून घ्या
 आपल्या बँकेचे तिन अक्षरी नाव टाका जसे SBI (अथवा IFSC कोड किंवा बँकेचा दोन आकडी कोड वापरता येतो)
 काय सेवा हवी आहे ते निवडा - जसे स्टेटमेंट किंवा MMID वापरून पैसे देणे
 ज्याला पैसे द्यायचे आहेत त्याचा मोबाईल क्रमांक आणि MMID भरा
 आवश्यक असलेली रक्कम आणि तुमचा MPIN भरा मग एक स्पेस सोडा व तुमच्या खाते क्रमांकाचे शेवटचे चार आकडे भरा.
 पाठवण्यासाठी कॉलचे बटन दाबा.
हे झाले की आपले पैसे दिले जातील. या पद्धतीत MMID ऐवजी आधार कार्डाचा क्रमांक वापरूनही पैसे दिले जाऊ शकतात.

स्वरूप
१८२ अक्षरे आणि आकडे वापरून हा युएसएसडी कोड वापरता येतो. युएसएसडी सेवा ही एसएमएस सेवेपेक्षाही जास्त वेगवान असते.

पद्धत
सर्व युएसएसडी कोड हे * (चांदणी) हे चिन्ह वापरून सुरू होतात. या नंतर सेवा काय हवी आहे त्याचा कोड असतो. आणि शेवटी # हॅश हे चिन्ह वापरून निरोप संपला हे सूचित केले असते.

विविध सेवादात्यांचा कोड्सचा तक्ता पुढील प्रमाणे:

हे सुद्धा पाहा
युनिफाईड पेमेंट इंटरफेस

मोबाईल फोन कार्यप्रणाली
अंकीय भारत उपक्रम